[{"text_idx": "#000001", "text": "Sirio : la registaro estas akuzata, ke g\u0302i kondukis atakon per kloro kontrau\u0306 Dumo en 2018"}, {"text_idx": "#000002", "text": "Raporto de la enketistoj de la Organizaj\u0302o por malpermeso de kemiaj armiloj akuzas Damaskon, ke g\u0302i kondukis tiun atakon, en kiuj mortis 43 personoj."}, {"text_idx": "#000003", "text": "\u00ab Raciaj motivoj ekzistas por aserti \u00bb, ke almenau\u0306 helikoptero de la aerarmeo faligis du barelojn de toksaj gasoj en la urbon dum la enlanda milito."}, {"text_idx": "#000004", "text": "Raporto de la enketistoj de la Organizaj\u0302o por malpermeso de kemiaj armiloj (OMKA) akuzis vendredon 27an de januaro la sirian registaron, ke g\u0302i kondukis atakon per kloro, en kiu 43 personoj mortis en 2018."}, {"text_idx": "#000005", "text": "\u00ab La mondo scias nun la faktojn \u2013 la internacia komunumo, la OMKA kaj aliaj agadu \u00bb, deklaris en komunikaj\u0302o (en la angla), la g\u0302enerala direktoro de la organizaj\u0302o, Fernando Arias."}, {"text_idx": "#000006", "text": "Damasko kaj g\u0302ia aliancano Moskvo asertis, ke la atako de la 7a de aprilo 2018 estis enscenigo de sukuristoj pete de Usono, kiuj lanc\u0302is aerfrapojn kontrau\u0306 Sirio kelkajn tagojn poste, kun la helpo de Unuig\u0302inta Reg\u0302lando kaj Francio."}, {"text_idx": "#000007", "text": "La afero ankau\u0306 kau\u0306zis debaton post la informlikoj, lau\u0306 kiuj du eks-dungitoj de la OMKA bazita en Hago (Nederlando) dubis pri la konkludo de antau\u0306a enketo."}, {"text_idx": "#000008", "text": "Sed la OMKA deklaris, ke g\u0302iaj enketistoj \u00ab ekzamenis serion de eblaj scenaroj \u00bb kaj konkludis, ke \u00ab la siriaj arabaj aerfortoj estas la au\u0306toroj de tiuj atakoj \u00bb."}, {"text_idx": "#000009", "text": "Okcidentaj potencoj kunkune alvokis, ke Sirio sin pravigu kaj klarigu tiun \u00ab abomenan \u00bb atakon."}, {"text_idx": "#000010", "text": "\u00ab Ni alvokas la Rusian Federacion, ke g\u0302i haltigu protekti Sirion (kaj la konsekvencojn) de g\u0302ia kulpo en la uzado de kemiaj armiloj \u00bb, deklaris en komuna deklaracio la ministroj pri Fremdaj aferoj usona, brita, franca kaj germana."}, {"text_idx": "#000011", "text": "\u00ab C\u0302iaj misinformoj de la mondo ne sukcesos kas\u0302i la rolon luditan de la Kremlo en la kurag\u0302igo de la reg\u0302imo de Bas\u0302ar Al-Asad. \u00bb"}, {"text_idx": "#000014", "text": "Sirio: pli ol 210 civiluloj mortigitaj en kvar tagoj"}, {"text_idx": "#000017", "text": "Sirio : kemiaj armiloj, senjug\u0302aj ekzekutoj, torturoj ... pli ol 11.000 infanoj mortigitaj en la siria konflikto"}, {"text_idx": "#000018", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000020", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]